ממפיס דפאי

ממפיס דפאי (בהולנדית: Memphis Depay; נולד ב-13 בפברואר 1994) הוא כדורגלן הולנדי המשחק בעמדת הקיצוני באתלטיקו מדריד ובנבחרת הולנד. הוא ידוע בשמו הפרטי, ממפיס.

קריירה
ממפיס, יליד מורדרכט, בן לאב גנאי ואם הולנדית. הוא מכנה עצמו בשם ממפיס, ללא שם משפחה, על רקע נטישת אביו את אמו בעת שהיה פעוט. החל לשחק כדורגל בקבוצה המקומית וו.וו. מורדרכט ובגיל תשע עבר לספרטה רוטרדם. ב-2006 הצטרף לאקדמיה של פ.ס.וו. איינדהובן ושיחק בקבוצות הצעירות של המועדון. ב-2011 עלה לקבוצה הבוגרת של המועדון.

ב-7 במאי 2015 הודיעה מנצ'סטר יונייטד על רכישתו של מאיינדהובן תמורת 22 מיליון פאונד כשחתימתו מותנית בבדיקות רפואית. ב-12 ביוני 2015, חתם ממפיס רשמית במנצ'סטר יונייטד על חוזה לארבע עונות. ב-8 באוגוסט 2015 הוא ערך את הופעת הבכורה שלו במדי מנצ'סטר יונייטד כשפתח בהרכב ניצחון 0–1 על טוטנהאם הוטספר. ב-18 באוגוסט כבש צמד שערי בכורה בניצחון יונייטד 1–3 על קלאב ברוז' הבלגית בשלב הפלייאוף של ליגת האלופות. ב-26 בספטמבר 2015 כבש את שער הבכורה שלו בפרמייר ליג, בניצחון קבוצתו 0–3 על סנדרלנד.

ב-20 בינואר 2017 חתם באולימפיק ליון עבור 17 מיליון פאונד שהיה צפוי להגיע עד לסכום של כ-21.7 מיליון פאונד כולל מענקים על התקדמות בליגה האירופית. ב-15 בדצמבר 2019 קרע את הרצועה הצולבת ברגל שמאל.

ב-19 ביוני 2021 חתם לשנתיים בברצלונה. ב-15 באוגוסט ערך את הופעת הבכורה בקבוצה, בניצחון 4–2 מול ריאל סוסיאדד בקאמפ נואו ובישל את השער הראשון שלו במדי ברצלונה. שישה ימים לאחר מכן הבקיע שער בכורה בקבוצה, שהיה שער השוויון בתיקו 1-1 מול אתלטיק בילבאו.

ב-20 בינואר 2023 חתם באתלטיקו מדריד לשנתיים וחצי.

קריירת נבחרות
ממפיס החל את דרכו בנבחרות הצעירות של הולנד מהנבחרת עד גיל 15 ועד לנבחרת עד גיל 21. הוא זכה עם הנבחרת עד גיל 17 באליפות אירופה בכדורגל עד גיל 17, היה שותף להגעת הנבחרת עד גיל 21 לחצי גמר אליפות אירופה של שנת 2013 שנערכה בישראל.

את הופעת הבכורה בנבחרת הבוגרת ערך ב-16 באוקטובר 2013 תחת המאמן לואי ואן חאל. הוא נכלל בסגל הנבחרת למונדיאל 2014 ואף כבש שער ניצחון במשחקה השני של הנבחרת בשלב הבתים בו ניצחה 2–3 את . הוא כבש שער נוסף במשחקה הבא של הנבחרת בטורניר, ניצחון 0–2 על .

ב-7 בספטמבר 2021 כבש שלושער ראשון במדי הנבחרת, בניצחון 1–6 על טורקיה במסגרת מוקדמות מונדיאל 2022. בשערים אלו הגיע ל-33 שערי נבחרת, והשתווה למספר השערים במדים הלאומיים של יוהאן קרויף ואבה לנסטרה.

נכלל בסגל נבחרת הולנד בטורניר מונדיאל 2022.

מוזיקה 
ב-23 ביוני 2017 הוציא ממפיס את שירו הראשון בשיתוף פעולה עם קווינסי פרומס הנקרא "LA Vibe".

בעקבות הצלחת השיר הוציא ב-26 בדצמבר 2018 את שירו השני "NO LOVE".

ב-2020 הכריז על שירו החדש "במשך שבוע" באמצעות חשבון האינסטגרם שלו. ב־17 באפריל 2020, הוציא לאור את הסינגל "דובאי פריסטייל". בספטמבר 2020, חשף את שירו החדש "2 Corinthians 5:7".

קישורים חיצוניים

הערות שוליים

כדורגלנים הולנדים
קשרי כדורגל הולנדים
חלוצי כדורגל הולנדים
כדורגלני פ.ס.וו. איינדהובן
כדורגלני מנצ'סטר יונייטד
כדורגלני אולימפיק ליון
כדורגלני אתלטיקו מדריד
כדורגלני ברצלונה
כדורגלני נבחרת הולנד
כדורגלני מונדיאל 2014
כדורגלני יורו 2020
כדורגלני מונדיאל 2022
ספורטאים הולנדים באנגליה
ספורטאים הולנדים בצרפת
ספורטאים הולנדים בספרד
מוזיקאים הולנדים
הולנדים שנולדו ב-1994